b'\n_START_ARTICLE_\nDelavec (glasilo)\n_START_PARAGRAPH_\nDelavec je bilo glasilo jugoslovanskih socialdemokratov._NEWLINE_Glasilo je izhajalo v letih 1893\xe2\x88\x921898 na Dunaju, Ljubljani, Trstu in Zagrebu, najprej s podnaslovom List za interese slovenskega delavskega ljudstva, od srede 1895 pa kot Glasilo slovenskih prometnih slu\xc5\xbeabnikov in obrtni\xc5\xa1kih delavcev Glasilo je izhajalo razli\xc4\x8dno, od enkrat do \xc5\xa1tirikrat na mesec. Njegovi uredniki so bili Fran Bartl, Ivan Brozovi\xc4\x8d, Rok Drofenik, Anton Grablovic, Etbin Kristan, Josip \xc5\xa0imnovec, Jo\xc5\xbeef Weselko, Ludvik Zadnik, Jo\xc5\xbee Zavertnik. Poleg njih sta v glasilo pisala tudi Josip Kopa\xc4\x8d in \xc5\xbdiga Laykauf.'